* **Πανόραμα Πολωνίας 9 μέρες 16-24/07, 23-31/07, 06-14/08, 13-21/08. Οδικώς**

**1η Μέρα | Θεσσαλονίκη – Βουδαπέστη.**

Συγκέντρωση νωρίς το πρωί στο γραφείο μας και άμεση αναχώρηση με ενδιάμεσες στάσεις για τη Βουδαπέστη. Άφιξη και τακτοποίηση στα δωμάτια μας.

**2η Μέρα | Βουδαπέστη – Ξενάγηση πόλης – Κρακοβία.**

Πρωινό και στη συνέχεια ξεκινάμε την ξενάγηση μας στην πόλη. Θα θαυμάσουμε τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Συνεχίζουμε με την πεζή περιήγηση: Η συνοικία του Πύργου και η Παλιά Πόλη έχουν πεζοδρομηθεί και επανάκτησαν την αρχική τους γοητεία. Στην περιοχή  λόφος του Πύργου, μπορεί κανείς να επισκεφτεί εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Στη συνέχεια θα αναχωρήσουμε για την Κρακοβία. Άφιξη και τακτοποίηση στα δωμάτια μας.

**3η Μέρα | Κρακοβία – Ξενάγηση πόλης – Αλατωρυχεία Βιέλιτσκα.**

Πρωινό και στη συνέχεια ακολουθεί ξενάγηση στα αξιοθέατα της πόλης, που μεταξύ άλλων θα δούμε το εντυπωσιακό Βασιλικό Κάστρο στο λόφο Βάβελ, τον Καθεδρικό Ναό με τους Βασιλικούς τάφους και την Καμπάνα, το πανεπιστήμιο Γιαγκελονιάν, την μεγάλη μεσαιωνική πλατεία με την εκκλησία Μαριάτσκι αφιερωμένη στην Παναγία. Στην πλατεία επίσης θα δούμε το αναγεννησιακού ρυθμού κτίριο Σουκιένιτσε γύρω από το οποίο παλαιότερα γινόταν το παζάρι της πόλης. Σήμερα διοργανώνονται πάρα πολλές εκθέσεις αλλά και υπαίθρια bazaar. Ελεύθερος χρόνος για καφέ και φαγητό και στη συνέχεια θα επισκεφτούμε τα αλατωρυχεία Βιέλιτσκα.  Αναχώρηση για την Βιελίτσκα που τα αλατωρυχεία της αποτελούν σήμερα την ζωντανή απόδειξη του πανέμορφου και ιδιαίτερου κόσμου μας. Στις υπόγειες στοές του, αρκετά εκατοντάδες μέτρα χαμηλότερα από την επιφάνεια της γης, θα δούμε ολόκληρες εκκλησίες σκαλιστές πάνω στο αλάτι, αίθουσες συναυλιών, ομοιώματα του Ιησού, πάγκους, Αγίες Τράπεζες που είναι όλα φτιαγμένα και σκαλισμένα πάνω στο αλάτι. Ελεύθερος χρόνος και επιστροφή στο ξενοδοχείο μας στην Κρακοβία.

**4η Μέρα | Κρακοβία – Άουσβιτς – Βρότσλαβ.**

Πρωινό και στη συνέχεια επιβίβαση στο λεωφορείο μας και αναχώρηση για το Άουσβιτς (εισιτήριο εξ ιδίων). θα επισκεφθούμε το μουσειακό χώρο Άουσβιτς - Μπιρκενάου, ένα από τα μεγαλύτερα στρατόπεδα συγκέντρωσης των Ναζί, όπου βρήκαν τραγικό θάνατο πάνω από 2 εκατομμύρια άνθρωποι κατά την διάρκεια του 2ου Παγκοσμίου Πολέμου. Συνεχίζουμε για το Βρότσλαβ. Άφιξη στη «Βενετία του Βορρά» μία πόλη με γέφυρες και εντυπωσιακά κτίρια που καθρεφτίζονται στα νερά του. Τακτοποίηση στο ξενοδοχείο μας. Το βράδυ ελεύθερος χρόνος στο κέντρο της πόλης για μια πρώτη γνωριμία με την πόλη, πάντα με την συνοδεία του αρχηγού μας.

**5η Μέρα | Βρότσλαβ – Ξενάγηση πόλης – Βαρσοβία.**

Πρωινό και στη συνέχεια θα ξεκινήσουμε την ξενάγηση μας στην πόλη που είχε οριστεί ως πολιτιστική πρωτεύουσα της Ευρώπης για το 2016. Θα θαυμάσουμε την αρχιτεκτονική και την πλούσια πολιτιστική δραστηριότητα της πόλης, θα δούμε μεταξύ άλλων την κεντρική πλατεία Ρίνεκ με τα πολύχρωμα κτίρια, τον Καθεδρικό Ναό, το Δημαρχείο, το Πανεπιστήμιο καθώς και το νησί Πιάσεκ στον ποταμό Όντερ. Ελεύθερος χρόνος και στη συνέχεια αναχώρηση για την Βαρσοβία. Άφιξη και τακτοποίηση στο ξενοδοχείο μας. Το βράδυ ελεύθερος χρόνος για μια πρώτη γνωριμία με την πόλη, πάντα με την συνοδεία του αρχηγού μας.

**6η Μέρα | Βαρσοβία – Ξενάγηση πόλης.**

Πρωινό και περιήγηση στα σημαντικότερα αξιοθέατα της ιστορικής πόλης που περιβάλλεται από τις παλιές οχυρώσεις. Θα δούμε μεταξύ άλλων , την κεντρική πλατεία της Αγοράς, το Βασιλικό Ανάκτορο, πολύ καλό δείγμα μπαρόκ αρχιτεκτονικής, που τώρα λειτουργεί σαν Μουσείο και έδρα της Βουλής Seim, το παλάτι και την πλατεία του Κάστρου Plac Zamkowy, από τα λίγα σημεία που σώθηκαν από τη ναζιστική λαίλαπα, το μνημειώδες Παλάτι Πολιτισμού και Επιστήμης, δώρο του Στάλιν στη Βαρσοβία, το Μεγάλο Θέατρο Βιέλκι, που στεγάζει την όπερα και το μπαλέτο, το μπαρόκ παλάτι Κρασίνσκι, που θεωρείται από τα ομορφότερα κτίρια της πόλης, τους Βασιλικούς Κήπους, και το Εβραϊκό Γκέτο, το σπίτι της Μαρίας Κοζλόφκα Κιουρί, που τιμήθηκε με Νόμπελ, το άγαλμα του Φρεντερίκ Σοπέν, που στολίζει τους κήπους του ανακτόρου Λαζιένσκι. Στο ελεύθερο απόγευμα επισκεφθείτε το πρόσφατα ανακαινισμένο Πολυκατάστημα Bracia Jablowscy, με πολλές σύγχρονες φίρμες, ή απολαύστε τον καφέ σας στο γνωστό Μπλικλ καφέ ή στο δημοφιλές ζαχαροπλαστείο Emil Wedel. Μπορείτε ακόμα να περπατήσετε κατά μήκος της δυτικής όχθης του ποταμού Βιστούλα, στη περιοχή της Βασιλικής Οδού. Το βράδυ επιστροφή στο ξενοδοχείο μας.

**7η Μέρα | Βαρσοβία – Μπρατισλάβα.**

Πρωινό και στη συνέχεια θα αναχωρήσουμε για μια από τις πιο όμορφες μητροπόλεις της Ευρώπης, τη Μπρατισλάβα που απλώνετε σε μια έκταση 48.845 τετραγωνικών χιλιομέτρων και βρίσκεται στην καρδιά της Κεντρικής Ευρώπης συνδεόμενη με τις γειτονικές χώρες μέσω του ποταμού Δούναβη. Τακτοποίηση στο ξενοδοχείο μας. Το βράδυ ελεύθερος χρόνος για μια πρώτη γνωριμία με την πόλη, πάντα με την συνοδεία του αρχηγού μας.

**8η Μέρα | Μπρατισλάβα – Βελιγράδι.**

Πρωινό και στη συνέχεια θα ξεκινήσουμε μια σύντομη περιήγηση στην Μπρατισλάβα. Θα θαυμάσουμε τις βίλες, νότια του ποταμού Δούναβη, τα γιγαντιαία παλάτια και κάστρα από την εποχή του κομμουνισμού και τα σημαντικότερα μουσεία. Το πιο χαρακτηριστικό αξιοθέατο δεν είναι άλλο από το κάστρο, στο οποίο στέφθηκαν Ούγγροι βασιλείς και φυλάσσονται αρκετά κοσμήματα του στέμματος. Η θέα που προσφέρει από ψηλά είναι φανταστική. Σε απόσταση αναπνοής απλώνεται η κεντρική αρτηρία της Μπρατισλάβα, ο Βεντούρσκα. Ένας πολυσύχναστος δρόμος γεμάτος καφέ, εστιατόρια και μπαρόκ παλάτια. Επόμενη στάση μας το υπέροχο σιντριβάνι στην κεντρική πλατεία της παλαιάς πόλης. Στη συνέχεια θα αναχωρήσουμε για το Βελιγράδι. Άφιξη και τακτοποίηση στο ξενοδοχείο μας.

**9η Μέρα | Βελιγράδι – Θεσσαλονίκη.**

Πρωινό και ξεκινάμε την ‘’πανοραμική’’ ξενάγηση μας στην πόλη. Θα επισκεφτούμε τον Άγιο Σάββα, το Κοινοβούλιο, το Δημαρχείο, το Εθνικό Μουσείο, το Εθνικό Θέατρο, τον ιστορικό σιδηροδρομικό Σταθμό αλλά και τα κατεστραμμένα, ακόμη, κτίρια από τους νατοϊκούς βομβαρδισμούς. Τέλος θα επισκεφτούμε Kalemegdan, το φρούριο – κάστρο της πόλης και τη φυλακή Νεμπόισα εκεί όπου φυλακίστηκε ο οραματιστής των ενωμένων Βαλκανίων Ρήγας Φεραίος. Στη συνέχεια θα αναχωρήσουμε για την Θεσσαλονίκη.

|  |  |
| --- | --- |
| **Πανόραμα Πολωνίας 9 μέρες** | **Αναχωρήσεις: 16/07, 23/07, 06/08, 13/08 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδι** | **Επιβ. Μονόκλινου** | **Γενικές Πληροφορίες** |
| Βουδαπέστη: Ibis Castle Hill or Similar | 3\* | Πρωινό | Early booking τιμή: 539€ (για τις πρώτες 10 θέσεις) Κανονική τιμή: 559€ | Early booking τιμή: 389€ (για τις πρώτες 10 θέσεις) Κανονική τιμή: 409€ | 300€ |   |
| Κρακοβία: AC Hotel by Marriott | 4\* | Πρωινό |
| Βρότσλαβ: Wyndham Wroclaw Old Town | 5\* | Πρωινό |
| Βαρσοβία: Crowne Plaza | 4\* | Πρωινό |
| Μπρατισλάβα: Ibis Bratislava Centrum or Similar | 3\* | Πρωινό |
| Βελιγράδι: Belgrade City or Similar | 4\* | Πρωινό |
| **Στη τιμή περιλαμβάνονται:** Οκτώ (8) διανυκτερεύσεις σε ξενοδοχεία 3\*, 4\* & 5\*. Πρωινό στον χώρο του ξενοδοχείου καθημερινά. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. ΦΠΑ.**Δεν περιλαμβάνονται:** Δημοτικοί φόροι & Check points: 25€. Είσοδος στο Άουσβιτς. Είσοδος στα Αλατωρυχεία Βιέλιτσκα. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο, ειδική ασφάλεια Covid - 19: τιμή 20€. Ζητήστε περισσότερες πληροφορίες. |
|